|  |  |
| --- | --- |
| GRBDOPIS | OBČINA IZOLA – COMUNE DI ISOLAOBČINSKI SVET – CONSIGLIO COMUNALE***Statutarno-pravna komisija******Commissione giuridico - statutaria*** *Sončno nabrežje 8 – Riva del Sole 8**6310 Izola – Isola**Tel: 05 66 00 100**E-mail:* *posta.oizola@izola.si**Web:* [*http://www.izola.si/*](http://www.izola.si/) |

Številka: 011-22/2018

Datum: 25. 4. 2018

**ZAPISNIK**

***31. redne seje Statutarno-pravne komisije, dne 25. aprila 2018, ob 17.30 uri***

PRISOTNI: Breda PEČAN, Nina KLEVA, Vlado MARIČ, Erika SKRLIČ, Miran HROVATIN,

ODSOTNI: Manca VADNJAL, Gašper ČEHOVIN

OSTALI PRISOTNI: Karmen Pavlič, podsekretar za pravne zadeve - vodja SPZ, zapisničarka,

Anja Trbižan, poslovna sekretarka, mag. Marko Starman, vodja UPN, Nataša Lovrečič, UPN, Milka Bauer, UDD

Predsednica je ugotovila, da je Statutarno-pravna komisija sklepčna, saj je bilo prisotnih 5 članov od sedmih (7).

Predsednica je prebrala dnevni red in odprla razpravo.

**DNEVNI RED:**

1. Potrditev zapisnika 30. redne seje Statutarno–pravne komisije;
2. Predlog Odloka o spremembah in dopolnitvah Odloka o ustanovitvi javnega zavoda za spodbujanje podjetništva in razvojne projekte Občine Izola, druga obravnava;
3. Usklajen predlog Odloka o spremembah in dopolnitvah Odloka o prostorskih ureditvenih pogojih za območje »Oprema« v Izoli, druga obravnava;
4. Predlog sprememb in dopolnitev Poslovnika Občinskega sveta, prva obravnava;
5. Razno.

Predlog dnevnega reda je bil soglasno sprejet, od 5 prisotnih članov komisije se jih je 5 opredelilo, 5 je glasovalo za, nihče proti.

**K točki 1**

**Potrditev zapisnika 30. redne seje Statutarno – pravne komisije**

Predsednica je odprla razpravo o zapisniku 30. seje Statutarno – pravne komisije.

Zapisnik je bil sprejet, od 5 prisotnih članov komisije se jih je 5 opredelilo, 5 je glasovalo za, nihče proti.

**K točki 2**

**Predlog Odloka o spremembah in dopolnitvah Odloka o ustanovitvi javnega zavoda za spodbujanje podjetništva in razvojne projekte Občine Izola, druga obravnava**

Predsednica je odprla razpravo. Milka Bauer je podala krajše pojasnilo.

Ker ni bilo drugih razpravljavcev, je predsednica dala na glasovanje sledeče:

Statutarno – pravna komisija je obravnavala predlog Odloka o spremembah in dopolnitvah Odloka o ustanovitvi javnega zavoda za spodbujanje podjetništva in razvojne projekte Občine Izola in sprejela sledeče

**MNENJE**

**Statutarno-pravna komisija predlaga Občinskemu svetu, da obravnava in sprejme predlog** **Odloka o ustanovitvi javnega zavoda za spodbujanje podjetništva in razvojne projekte Občine Izola, v drugi obravnavi.**

Mnenje je bilo sprejeto, od 5 prisotnih članov komisije se jih je 5 opredelilo, 5 je glasovalo za, nihče proti.

**K točki 3**

**Predlog Odloka o spremembah in dopolnitvah Odloka o prostorskih ureditvenih pogojih za območje »Oprema« v Izoli, druga obravnava**

Predsednica je odprla razpravo. Nataša Lovrečič je podala krajše pojasnilo. Člani SPK so nadaljevali z razpravo.

Ker ni bilo drugih razpravljavcev, je predsednica dala na glasovanje sledeče:

Statutarno – pravna komisija je obravnavala predlog Odloka o spremembah in dopolnitvah Odloka o prostorskih ureditvenih pogojih za območje »Oprema« v Izoli in sprejela sledeče

**MNENJE**

**Statutarno-pravna komisija predlaga Občinskemu svetu, da obravnava in sprejme predlog** **Odloka o spremembah in dopolnitvah Odloka o prostorskih ureditvenih pogojih za območje »Oprema« v Izoli, v drugi obravnavi, s sledečimi popravki in amandmaji:**

1.) v preambuli predloga odloka se črta vejica za »7. odstavka«, namesto 56. člena se navede 30. člen Statuta Občine Izola – UPB-1, Uradne objave Občine Izola, št. 5/2018,

2.) v 49. členu se besedi »veljavnih odlokih« napiše v ednini, in sicer: »veljavnem odloku«

Amandma k 1. členu:

1. člen predloga odloka se črta.

Obrazložitev: Vsebina tega člena je zapisana v naslovu.

Amandma k 2. členu:

2. člen postane 1. člen, besedilo člena se spremeni tako, da se glasi:

»(1) Besedilo Odloka o prostorskih ureditvenih pogojih za območje »Oprema« v Izoli (Uradne objave Občine Izola, št. 19/2005), v nadaljevanju PUP, se od tega člena dalje spremeni in nadomesti z določili tega odloka.

(2) Vsi nadaljnji členi se ustrezno preštevilčijo.«

Statutarno-pravna komisija opozarja, da je potrebno v primeru sprejetja obeh amandmajev, sklicevanje na člene v tem odloku uskladiti s preštevilčenjem členov.

Mnenje je bilo sprejeto, od 5 prisotnih članov komisije se jih je 5 opredelilo, 5 je glasovalo za, nihče proti.

**K točki 4**

 **Predlog sprememb in dopolnitev Poslovnika Občinskega sveta, prva obravnava;**

Statutarno-pravna komisija ugotavlja, da je strokovna služba ustrezno dopolnila gradivo za obravnavo na občinskem svetu.

Mnenje je bilo sprejeto, od 5 prisotnih članov komisije se jih je 5 opredelilo, 5 je glasovalo za, nihče proti.

**K točki 5**

 **Razno**

Pod točko Razno ni bilo razprave.

Seja Statutarno pravne komisije se je zaključila ob 18:45 uri.

|  |  |  |
| --- | --- | --- |
| Zapisala:***Karmen PAVLIČ*** |  |  Predsednica:***Breda PEČAN*** |